Polisiebeampte in Soweto vermoor | Maroela Media
(Argieffoto bloot ter illustrasie: Hansie Linde)
'n Gautengse polisiebeampte is Saterdag kort na 22:00 in Freedom Park, Soweto, doodgeskiet en van sy vuurwapen beroof.
Die beampte, wie se naam nie bekendgemaak is nie, was nie tydens die voorval aan diens nie. Hy was aan die polisie se eenheid vir gesinsgeweld, kinderbeskerming en seksuele oortredings in Orlando verbonde.
Nog twee polisiebeamptes is dieselfde aand in 'n afsonderlike voorval in Akasia, Pretoria, geskiet en gewond. Albei word tans in 'n hospitaal behandel. Die aard en omvang van hul beserings is nie bekend nie.
Dié beamptes is aan die polisie se Pop-eenheid verbonde en was besig om uitbreiding 6 van dié gebied in 'n polisie Nyala te patrolleer. Onluste het glo vroeër die dag weens uitsetting in die omgewing uitgebreek.
Die Nyala se voorwiele is ook in die voorval beskadig.
Volgens kol. Athlenda Mathe, polisiewoordvoerder, word sake van moord, poging tot moord en opsetlike saakbeskadiging tans ondersoek.
Niemand is nog in verband met die voorvalle in hegtenis geneem nie, hoewel die polisie tans met 'n intensiewe soektog na die verdagtes besig is.
FOR SA hof toe oor verbod op kerkdienste
Swak opleiding wat nou sy tol eis.
En dan wil hulle nie vir ons, wetsgehoorsame burgers, lisensies gee as ons dit vir selfverdediging wil gebruik nie.
Hierdie kriminele is besig om die polisie lede een vir een uit te haal, hulle wil 'n vrees skep onder die polisie lede en so doende seker maak daar is geen weerstand van die bietjie lede wat nog eintlik hulle werk doen nie.